Zoë Jenny

D **Zoë Jenny** (* 16. Merz 1974 z Baasel) isch e Schwizer Schriftstellere.

## Lääbe
D Zoë Jenny isch z Baasel as Dochder vom Verleeger Matthyas Jenny und ere Moolere uf d Wält choo. Si isch in Baasel, in Griecheland und z Carona im Tessin ufgwaggse.

1997 isch iire erst Roman *Das Blütenstaubzimmer* erschiine, won e Bestseller worde und in 27 Sprooche übersetzt worde isch. Si het langi Vordraagsräise in die Veräinigte Staate gmacht, uf China und uf Japan; e zitlang het si z Nöi York, z Berlin und noch 2003 z London gläbt.

1999 isch dr Roman *Der Ruf des Muschelhorns* uusechoo. 2002 isch d Zoë Jenny Briisrichdere am Internazionale Filmfestival vo Locarno gsi. Si isch Kolumnistin für *[[Die Zeit]]*, d *[[Financial Times]]* und d *[[Schweizer Illustrierte|Schwizer Illustrierti]]* gsi.

2000 isch s Chinderbuech *Mittelpünktchens Reise um die Welt* erschiine und im gliiche Joor au dr Roman *Ein schnelles Leben*, e modärni Adapzioon vo dr Romeo-und-Julia-Thematik. 
Denn isch dr Künstlerroman *Das Portrait* uusechoo, 2010 dr Roman *The Sky is Changing*, wo si uf Änglisch verfasst het und 2013 dr Churzgschichte Band *Spätestens morgen*.

D Zoë Jenny läbt mit iirer Dochder in dr Nööchi vo Züüri. Sit 2010 isch si Botschaftere vo dr schwizerische Chinder- und Jugendorganisazion Pro Juventute.

## Kritik an dr Reformpedagogik vo de 1980er Joor
As Schüelere isch si vo 1982 bis 1984 uf die reformpedagogischi *Freiji Volksschuel Baasel* gange. Wäge iire Erfaarige dört het si 2013 im ene Ardikel in Die Welt d Reformpädagogik und die Alternativi Szene in de 1980er Joor hert kritisiert. Im Bezuug uf d Pedofiliidebatte bi de Grüene het si dr Widerstand öbbis z leere vo de Wältverbesserer, wie si ne gsäit het, kritisiert: „In den links-grünen Kommunen der Siebziger- und Achtzigerjahre lebten Kinder hochgefährlich. Frei fühlten sich vor allem die Erwachsenen, die in einer falsch verstandenen Liberalität sämtliche Grenzen überschritten.“

## Uszäichnige
* 1997: Aspekte-Litratuurbriis, für *Das Blütenstaubzimmer*
* 1997: Litratuurbriis vo dr Jürgen Ponto-Stifdig, für *Das Blütenstaubzimmer*
* 2002: Zentralschwizer Publikumsbriis für Litratuur, für d Churzgschicht *Auf der Heimfahrt*

## Wärk
* *Das Blütenstaubzimmer*. Roman. FVA, Frankfurt am Main 1997, ISBN 3-627-00052-8.
** as Daschebuech: btb, Münche 1999, ISBN 3-442-72383-3.
** as Hörbuech: kürzti Fassig, glääse vo dr Alexandra Henkel. 2 MCs. Tandem, Königswinter 1998.
* *Der Ruf des Muschelhorns*. Roman. FVA, Frankfurt am Main 2000, ISBN 3-627-00073-0.
** as Daschebuech: btb, Münche 2002, ISBN 3-442-72692-1.
* *Mittelpünktchens Reise um die Welt*, illustriert vom Bernd Pfarr. Hanser, Münche 2001, ISBN 3-446-20006-1.
** as Daschebuech: dtv, München 2002, ISBN 3-423-62121-4.
* *Ein schnelles Leben*. Roman. Aufbau, Berlin 2002, ISBN 3-351-02951-9.
** as Daschebuech: Aufbau, Berlin 2003, ISBN 3-7466-2059-7.
** as Hörbuech: Lääsig mit dr Sascha Icks. Produkzion: Südwestrundfunk. 3 CDs. DAV, Berlin 2002.
* *Das Portrait*. Roman. FVA, Frankfurt am Main 2007, ISBN 978-3-627-00142-1.
** as Daschebuech: btb, Münche 2009, ISBN 978-3-442-73905-9.
* *The Sky is Changing*. Roman. Legend Press, 2010, ISBN 978-1-906-55817-8.
* *Sugar Rush*. Churzgschicht. Probsthayn (Literatur-Quickie 38), Hamburg 2011, ISBN 978-3-942212-38-0.
* *Spätestens morgen.* Erzäälige. Frankfurter Verlagsanstalt, Frankfurt am Main 2013, ISBN 978-3-627-00197-1.

## Litratuur
* 

## Weblingg
* Iidraag im Autore-Verzäichnis vo dr Stifdig Bibliomedia
* 
* 
* Website vo dr Zoë Jenny

## Fuessnote